*Проект*

**Програма**

**для загальноосвітніх навчальних закладів**

**з навчанням молдовською мовою**

**Молдовська мова**

 **9 клас**

**Programă**

**pentru instituţile de învăţămînt general cu limba moldovenească de predare**

**Limba moldovenească**

**pentru clasa a 9-a**

**NOTIŢĂ EXPLICATIVĂ**

Obiectivele şi sarcinile instruirii

Programa la limbă moldovenească pentru instituţiile de învăţămînt general cu limba moldovenească de predare este alcătuită în baza noilor „Standarde de stat pentru şcoala de bază şi şcoala medie” ale Ministerului Învăţămîntului şi Ştiinţei din Ucraina (hotărîrea Cabinetului de Miniştri al Ucrainei din 23.11.2011 nr. 1392)

Cursul contemporan al limbii moldoveneşti în clasele 5-9 presupune studierea limbii materne ca mijloc de cunoaştere şi comunicare. Limba moldovenească este nu numai obiect de studiu, dar constituie disciplina de bază care asigură înainte de toate succesul şcolar al elevului. Fără însuşirea limbii moldoveneşti literare întregul proces de instruire în şcoală este lipsit de cel mai important suport.

Studierea limbii moldoveneşti în şcoala de bază contribuie la formaea concepţiei umane, lumii spirituale a individului, valorilor morale şi estetice, lărgeşte interesul de cunoaştere a elevului, astfel educîndu-i stima faţă de tradiţiile poporului său şi atitudinea tolerantă faţă de tradiţiile altor popoare; contribuind la formarea cetăţeanului statului Ucraina, care percepe şi împărtăşeşte valorile naţionale şi general-umane.

Ca disciplină primordială, cursul contemporan al limbii moldoveneşti admite studierea limbii ca factor al cunoaşterii şi comunicării.

Formarea deprinderilor şi priceperilor de a stăpîni liber limba moldovenească în toate tipurile de comunicare (audiere, citire, comunicare, scriere) pe baza însuşirii de către elevi a ştiinţei despre limbă constituie **obiectivul** principal al instruirii.

Acest obiectiv poate fi realizat doar prin rezolvarea următoarelor **sarcini:**

● familiarizarea elevilor cu un anumit volum de cunoştinţe despre limba moldovenească ( structură, funcţii, provenienţă, dezvoltare şi rolul ei);

● formarea motivării constante a studierii limbii materne, educarea gustului estetic şi expresivităţii limbii moldoveneşti, stima şi interesul faţă de limba de stat şi limbile altor popoare;

● a-i obişnui pe elevi să folosească abundenţa mijloacelor lingvistice, contribuind mereu la îmbogăţirea vocabularului, la dezvoltarea şi la perfecţionarea structurii gramaticale a vorbirii, stăpînirea culturii comunicării, polemicii şi a gîndirii critice în diferite sfere de activitate;

● însuşirea de către elevi a normelor limbii literare moldoveneşti;

● formarea deprinderilor şi priceperilor de comunicare în situaţii diverse, folosind, justificat, mijloacele lingvistice şi respectînd normele unei comunicări corecte;

● formarea priceperilor şi deprinderilor: ortoepice, gramaticale, lexice, ortografice, stilistice necesare pentru scrierea corectă;

● dezvoltarea capacităţii şi a indepedenţei creatoare.

Noţiunile teoretice despre limbă, normele limbii literare, cerinţele despre dezvoltarea limbii, a priceperilor şi deprinderilor contribuie la realizarea tuturor sarcinilor.

În cadrul orelor de limbă moldovenească este posibilă soluţionarea unor sarcini pedagogice educative, dezvoltarea gîndirii elevilor şi formarea deprinderilor de a-şi îmbogăţi, de sine stătător, cunoştinţele, de a-şi perfecţiona cultura vorbirii.

Posibilităţile de educaţie ale cursului de limba moldovenească sînt asigurate de noţiunile generale despre limbă, de influenţa profesorilor, de organizarea raţională a întregului proces de învăţămînt, de materialul didactic, de tematica comunicărilor orale şi scrise ale elevilor.

Materialul, folosit în cadrul orelor de limba moldovenească, trebuie să exprime valorile spirituale umane: dragostea faţă de om, generozitatea, caritatea, onestitatea, hărnicia, dragostea făţă de patrie, ocrotirea naturii ş.a.

Conţinutul materialului trebuie să poarte un caracter cultural naţional. E necesar să se folosească elementele ce ţin de plaiul natal, istoirie, cultură, tradiţii şi viaţa poporului moldovenesc.

Prin intermediul orelor de limba maternă are loc educaţia estetică care poate fi înfăptuită, în primul rînd, prin formarea noţiunilor despre frumosul în limbă, prin dezvoltarea necesităţii perfecţionării estetice a vorbirii elevilor.

Studierea limbii moldoveneşti contribuie şi la dezvoltarea gîndirii logice a elevilor. În timpul instruirii, ei dobîndesc deprinderi de analiză, comparare, confruntare, generalizare a faptelor de limbă; se obişnuiesc să aducă exemple necesare, argumente, să facă concluzii, să selecteze, să sistematizeze materialele corespunzătoare temei şi ideii principale de comunicăre; să elaboreze planuri şi teze, să construiască o comunicare corectă, logică; să întocmească conspecte.

În procesul însuşirii limbii moldoveneşti, elevii au posibilitate să obţină cunoştinţe de sine stătător, lucrînd cu literatura suplimentară, cu dicţionarele, să-şi controleze corectitudinea şi oportunitatea propriei comunicări.

**Structura şi conţinutul programelor**

**Particularităţile organizării procesului instructiv-educativ**

Structura şi conţinutul programelor corespund *„Standardelor de stat pentru şcoala de bază şi şcoala medie”* ale Ministerului Învăţământului şi Ştiinţei din Ucraina.

Materia pe care o conţin programele de limba moldovenească pentru clasele 5–9 este o continuare a cursului de limbă maternă din ciclul primar, de aceea profesorii trebuie să cunoască şi programele de limba moldovenească pentru clasele 1–4, volumul de cunoştinţe, priceperile şi deprinderile pe care le posedă elevii, întrucît ele constituie temelia asimilării cu succes a limbii.

În programele şcolii de bază (clasele 5-9) **linia de conţinut comunicativă** este oglindită în primul compartiment “Comunicarea”, care conţine informaţii despre activitătile de comunicare (audiere, citire, vorbire, scriere).

 **Linia de conţinut lingvistică** corespunde compartimentului doi “Cunoştinţe de limbă (forme gramaticale şi relaţiile dintre ele).

**Linia de conţinut socioculturală** este prezentată în compartimentul trei “Tematica instruirii socioculturale” şi în temele “Introducere”.

 **Linia de actvitate** este oglindită în “Cerinţele de stat faţă de nivelul pregătirii generale a elevilor”, care prezintă o serie de activităţi prin care se vor realiza competenţele comunicative, lingvistice. Cerinţele faţă de cunoştinţele şi deprinderile elevilor sînt formulate pentru fiecare din cele două compartimente: comunicare şi cunoştinţe de limbă.

**Partea întîi** a programei constituie tipurile de comunicare, formarea abilităţilor comunicative. Ea este una din direcţiile care, concomitent cu altele două contribuie la îmbogăţirea vocabularului şi însuşirea normelor limbii literare ceea ce asigură dezvoltarea capacităţilor de exprimare a elevilor.

Partea întîi “Comunicarea” se compune din trei părţi*:*

● receptarea comunicării (audierea, citirea textelor diverse ca stil, tip şi gen);

● reproducerea textelor pregătite anterior (expuneri orale şi scrise, selective, succinte, detaliate);

 ● întocmirea compoziţiilor proprii: compuneri (naraţiuni, descrieri, raţionament) diverse din punct de vedere al informaţiilor (experienţa proprie, impresii şi observaţii personale, opere citite, tablouri, filme) şi diverse ca gen şi stil (povestire, referat).

Tipurile comunicărilor propuse de programe pentru fiecare clasă permit organizarea şi petrecerea muncii sistematizate: de la ascultare-sesizare, citire a textului la expunere, apoi la compunere (oral-scris).

E necesar ca în cadrul lecţiilor elevii să aibă posibilitatea să se exprime, să comunice sistematic, astfel perfecţionîndu-şi vorbirea.

Pentru a spori activitatea de comunicare a elevilor, este bine să se prefere expunerile legate de viaţă, care prezintă interes pentru ei, tendinţa de a-şi împărtăşi gîndurile, de a-şi exprima propunerile.

În **partea a doua** ““Cunoştinţe de limbă (forme gramaticale şi relaţiile dintre ele)” sînt expuse noţiunile lingvistice generale, normele limbii literare, regulile de ortografie şi punctuaţie. Sînt prezente faptele şi legile care contribuie la obţinerea, de către elevi, a unui volum necesar de cunoştinţe despre limba moldovenească. Aceste cunoştinţe constituie baza formării concepţiilor elevilor despre limbă, compun baza unei exprimări literare.

Îmbogăţirea vocabularului şi perfecţionarea structurii gramaticale a comunicării orale şi scrise are loc la fiecare lecţie. Selectînd cuvintele potrivite, profesorul ţine cont de tema viitoarelor expuneri şi compuneri, de informaţiile din manual, de textele studiate la orele de literatură. Una din cerinţele principale ale muncii în această direcţie o constituie dezvoltarea capacităţilor de a observa cuvintele necunoscute, obişnuinţa de a se adresa profesorului pentru explicaţiile necesare şi priceperea de a se folosi de *Dicţionarul explicativ.*

Perfecţionarea structurii gramaticale a comunicărilor elevilor este asigurată şi de învăţarea temelor de gramatică prin intermediul exerciţiilor, care permit elevilor să le aplice în practică atunci, cînd e vorba de studierea unor categorii sau construcţii gramaticale.

Însuşirea normelor limbii literare are loc nu numai în timpul studierii lexicului, formării cuvintelor, morfologiei, sintaxei, dar şi în procesul dezvoltării vorbirii coerente. Conţinutul materiei care ar contribui la însuşirea normelor limbii literare este indicat de programe.

Munca sistematică asupra intonaţiei contribuie la formarea deprinderilor citirii expresive, intonării propoziţiilor, frazelor. Este necesar ca în timpul lucrului asupra textului să-şi antreneze citirea expresivă şi nici un text să nu fie citit monoton, neexpresiv.

O mare importanţă are şi descoperirea relaţiilor reciproce dintre diferite fenomene de limbă: lexic şi structura cuvîntului, morfologie şi structura cuvîntului, morfologie şi sintaxă, ortografie şi morfologie, punctuaţie şi sintaxă. Aceasta îi va da posibilitate elevului să sesizeze caracterul de sistemă a limbii.

Relaţiile reciproce dintre părţile componente ale ştiinţei despre limbă se înfăptuiesc pe baza principiului succesiunii şi al perspectivităţii, prin compararea materiei învăţate cu cea ce va fi studiată, pe baza concluziilor şi observaţiilor profesorului.

Studierea materiei e construită ţinînd cont şi de relaţiile interdisciplinare, care contribuie la aprofundarea cunoştinţelor, lărgirea orizontului intelectual al elevilor.

**La dezvoltarea** socioculturală a elevuilor vor contribui temele oglindite în compartimentul trei al programelor “Tematica instruirii socioculturale”, care va orienta profesorii, autorii de manuale şi literatură metodică la selectarea textelor corespunzătoare.

Textele, la rîndul lor, îi vor familiariza pe elevi cu istoria, obiceiurile, tradiţiile, cultura spirituală, comoara artistică, cu oamenii celebri ai poporului moldovenesc, cu principiile general-umane. Textele formează o sistemă integră, iar conţinutul lor trebuie să devină pilonul exprimării personale a elevilor şi vor contribui la îmbogăţirea vocabularului, la formarea convingerilor personale despre lume. De aceea principiul sociocultural de instruire în cadrul orelor de limba moldovenească trebuie să se practice sistematic, nu numai la orele de comunicare orală şi scrisă.

Cea **de-a patra** parte – “Cerinţele de stat faţă de nivelul pregătirii generale a elevilor” – prezintă o enumerare a cunoştinţelor, priceperilor, deprinderilor pe care elevii trebuie să le posede în procesul studiului. Aceste cerinţe sînt prezente în toate despărţiturile programelor.

Existenţa în programe a acestor cerinţe are menirea de a spori orientarea comunicativă şi practică a predării limbii moldoveneşti, posedarea liberă a comunicării orale şi scrise.

Structurarea materiei de studiu e realizată ţinînd cont şi de relaţiile interdisciplinare, care contribuie la aprofundarea cunoştinţelor, lărgirea orizontului intelectual al elevilor.

Amplificarea sistematică a capacităţilor de gîndire a elevilor în procesul studierii limbii materne are o mare însemnătate pentru formarea culturii lingvistice, adică pentru posedarea formelor, metodelor, procedeelor principale ale gîndirii: compararea, generalizarea, modelarea, precum şi sesizarea conştientă a structurii propriei activităţi de cunoaştere, activităţi oglindite în **„**Linia de actvitate (strategică)”, ce poartă un caracter de acţiune.

Realizarea principiului de cunoaştere problematică, precum şi al orientărilor strategice asigură formarea bine orientată a experienţei de activitate creatoare, pe care trebuie s-o posede fiecare elev.

În programe este dată repartizarea orientativă a orelor. Profesorii pot să facă unele corecţii, dar fără a micşora numărul de ore rezervat comunicării orale şi scrise.

Cele opt ore disponibile, rezervate pentru fiecare clasă, pot fi utilizate la realizarea atestărilor tematice, lucrărilor de control sau la studierea materiei.

Deci, elementele inovatoare ale noilor programe contribuie la realizarea ideilor înaintate de sistema-proiect la limba moldovenească, la o însuşire concepută a celor patru elemente ale învăţămîntului: cunoştinţe, deprinderi şi priceperi, experienţa unei activităţi de creaţie şi atitudinea valoroasă, emotivă faţă de trecut.

**Clasa a 9–a**

(70 de ore, 2 ore pe săptămînă; disponibile – 8 ore)

**I. COMUNICAREA**

(12 ore + 4 de ore disponibile)

|  |  |  |
| --- | --- | --- |
| Ore | Conţinutul materiei de studiu | Cerinţele de stat faţă de nivelul pregătirii generale a elevilor |
|  | **Noţiuni despre comunicare** |
| **2** | **Tipuri de comunicare** (audierea, citirea, vobirea, scrierea). Varietatea citirii şi audierii textelor. **Aprofundarea** noţiunilor de text, stilurile limbii.  | **Elevul/eleva:**● recunoaşte diversitatea tipurilor de comunicare, varietatea citirii şi audierii textelor;● generalizează cunoştinţele despre text, stilurile limbii; determină tipul comunicării şi stilul textului;  |
| **2** | **Audierea****(***receptarea- sesizarea*) |
|  | Audierea ( totală, detaliată şi critică) a textelor. Înţelegerea textelor de diferite stiluri, tipuri, genuri.  | ● ascultă atent, conştient texte diverse ca tip, stil, gen conform „*Criteriilor de apreciere a cunoştinţelor elevilor...”;* ● evidenţiază, reţine esenţialul din textele ascultate;● înţelege conţinutul textelor audiate, evidenţiază microtemele;● alcătuieşte întrebări în baza textului audiat;● îşi exprimă părerea despre cele receptate şi argumentează;● face însemnări, notiţe în procesul ascultării;● interpretează atitudinea autorului faţă de cele relatate; ● întocmeşte planul, tezele celor acsultate;●determină stilul textelor şi îşi argumentează părerea; |
| **2** | **Citirea (***lectura***)** |
|   | Citirea expresivă, rapidă, conştientă a textelor diverse ca stil, tip, gen . Varietatea citirii.Citirea (în gînd) şi înţelegera textelor popular-ştiinţifce. | ●citeşte expresiv, rapid, conştient texte diverse ca tip, stil, gen conform *„Criteriilor de apreciere a cunoştinţelor elevilor...”;* ●apreciază critic conţinutul celor citite; ● îşi argumentează părerea;citeşte şi înţelege conţinutul, formulează tema, ideea principală, evidenţiază microtemele şi le motivează adecvat;● îşi îmbogăţeşte permanent vocabularul;● evidenţiază, reţine esenţialul din textele citite; ● interpretează atitudinea autorului faţă de cele relatate; ● alcătuieşte planul, tezele, conspectul celor citite; ● descoperă ideile principale din text; |
| **3** | **Vorbirea** |
|  | Expunerea (selectivă, succintă) a textelor artistice, ştiinţifice, publicistice. Reproducerea dialogurilor.Dialog ce corespunde situaţiei propuse (comunicare particulară, discuţii pe o anumită temă).Compunere pe teme etico-morale şi sociale (folosind stilul publicistic), după un plan desfăşurat;Cuvîntare bazată pe un raport întocmit de sine stătător. Teze pe marginea articolelor cu teme etico-morale şi sociale. |  ●povesteşte (selectiv, detaliat, succint) după un plan simplu şi unul compus.●interpretează tema, o realizează subordonînd-o temei şi ideii principale şi făce concluziile necesare; ● selectează, sistematizează informaţii, materiale pentru viitoarele compuneri; le expune, consecutiv, după planuri simple şi compuse, întocmite de sine stătător; ●utilizează stilul corespunzător; ●foloseşte diferite tipuri de comunicare; ●selectează mijloace lingvistice corespunzătoare temei, ideii, stilului comunicării; ●redactează cele create; ● respectă normele realizării unei comunicări;● alcătuieşte şi întreţine un dialog sau un monolog de un anumit volum conform situaţiei de conversaţie propuse;  |
| **3** | **Scrierea** |
|  | Expunerea textelor artistice, ştiinţifice, publicistice (cu însărcinări de creaţie).Compunere pe teme etico-morale şi sociale (folosind stilul publicistic), după un plan desfăşurat folosind mai multe izvoare de inspiraţie).Teze pe marginea articolelor cu teme etico-morale şi sociale;**Acte oficiale**. Cererea. Biografia (curriculum vitae). | ● expune conţinutul celor audiate; ● subliniază informaţia principală în text;● alcătuieşte un text concis păstrînd stilul textului;● îşi perfecţionează expimarea srisă;● alcătuieşte compuneri (prevăzute de programă); ●foloseşte mijloacele expresive ale limbii, mijloacele artistice; ● foloseşte citate în exprimare;● alcătuieşte diferite texte care aparţin stilului administrativ (cererea, biografia); ● îşi perfecţionează exprimările scrise. |
| **Relaţii interdisciplinare:** compunere cu caracter de problemă pe o temă literară (literatura); planul-conspect, teze literar-critice bazate pe conţinutul unor cărţi, unor capitole din manuale (literatura, istoria, geografia). |

**II. CUNOŞTINŢE DE LIMBĂ**

( **45** de ore + **4** ore disponibile)

|  |  |  |
| --- | --- | --- |
| Ore | Conţinutul materiei de studiu | Cerinţele de stat faţă de nivelul pregătirii generale a elevilor |
| **1** | Limba moldovenească şi actualitatea. | **Elevul/eleva:**● determină că limba este element al culturii fiecărei persoane; |
| **6** | **Morfologia. Repetarea şi generalizarea materiei studiate** |
|  | Părţile de vorbire flexibile şi neflexibile.Substantivul. Ortografia substantivelor. Locuţiuni substantivale. Substantive mobile, epicene.Adjectivul. Gradele de comparaţie ale adjectivelor. Locuţiuni adjectivale. Ortografia adjectivelor. Pronumele. Ortografia pronumelor.Numeralul. Categoriile numeralului. Adverbul. Ortografia adverbelor. Locuţiunile adverbiale.Verbul. Modurile verbului. Locuţiunile verbale.Prepoziţia. Conjuncţia. Interjecţia.Locuţiuni prepoziţionale, conjuncţionale. Analiza morfologică şi sintctică a părţilor de vorbire. | ● cunoaşte părţile de vorbire flexibile şi neflexibile, regulile ortografice şi de punctuaţie; ● descoperă în texte părţile de vorbire flexibile şi neflexibile; ● determină felul lor; ● identifică ortogramele; ●explică, folosind regulile ortografice învăţate, scrierea lor corectă; ● descoperă greşelile şi le rectifică; |
| **Relaţii interdisciplinare**: părţile de vorbire neflexibile în texte artistice şi ştiinţifice (istoria, biologia, literatura). |
| **37** | **Sintaxa şi punctuaţia** |
| **1** | **Fraza** |
|  | Tipuri de propoziţii în frază: principale şi subordonate. Fraza joncţională şi fraza nejoncţională.  | ● percepe noţiunile despre frază; tipurile propoziţiilor în frază; tipuri de fraze; semnele de punctuaţie utilizate în fraza joncţională şi nejoncţionlă; |
| **5** | **Fraza cu propoziţii coordonate** |
|  | Coordonarea. Fraza joncţională cu propoziţii coordonate copulative, adversative şi disjunctive. Mijloace de realizare a relaţiilor sintactice în fraza cu propoziţii coordonate şi semnele de punctuaţie folosite. Fraza nejoncţională formată prin coordonare. Punctuaţia.Intonaţia în fraza cu propoziţii coordonate. Analiza frazelor. | ●cunoaşte noţiunile despre frază; tipurile propoziţiilor în frază; tipuri de fraze; semnele de punctuaţie utilizate în fraza joncţională şi nejoncţionlă. ●cunoaşte tipurile propoziţiilor în fraza cu propoziţii coordonate; mijloacele de realizare a relaţiilor sintactice în frază; ●comunicînd, utilizează corect fraze diverse; ●respectă intonaţia corespunzătoare la lectura frazelor; ●analizează frazele; ●utilizează corect semnele de punctuaţie în fraza joncţională şi nejoncţională cu propoziţii coordonate şi le argumentează; ● identifică greşelile de punctuaţie şi le corectează. |
| **Relaţii interdisciplinare:** descrierea în opera artistică (literatura). |  |
| **16** | **Subordonarea** Subordonarea (noţiuni). Fraza formată prin subordonare. Tipurile propoziţiilor în fraza formată prin subordonare: principală, subordonată, regentă.Fraza joncţională cu propoziţii subordonate. Tipurile propoziţiilor subordonate necircumstanţiale: subiectivă, predicativă, completivă directă, completivă indirectă, atributivă.Tipurile propoziţiilor subordonate circumstanţiale: de loc, de mod, de timp, cauzale, finale, condiţionale.Mijloacele de realizare a relaţiilor sintactice în fraza cu propoziţii subordonate. Locul propoziţiilor subordonate în frază. Semnele de punctuaţie în frazele formate prin subordonare.Intonaţia în fraza cu propoziţii subordonate.Analiza frazelor. | ● cunoaşte noţiuni despre subordonare; tipurile propoziţiilor în fraza formată prin subordonare; tipurile propoziţiilor subordonate curcumstanţiale şi necircumstanţiale; mijloacele de realizare a relaţiilor sintactice în fraza formată prin subordonare; semnele de punctuaţie utilizate în fraza joncţională, formată prin subordonare; ● determină în texte frazele formate prin subordonare; tipurile propoziţiilor subordonate circumstanţiale şi necircumstanţiale; mijloacele de realizare a relaţiilor sintactice în frază; ● utilizează, în vorbire, fraze cu propoziţii subordonate; ● respectă intonaţia corespunzătoare la lectura lor;● analizează frazele; ● utilizează corect semnele de punctuaţie şi le argumentează; ● identifică greşelile de punctuaţie şi le corectează; |
| **Relaţii interdisciplinare:** determinarea ştiinţifică şi stabilirea relaţiilor cauzale între fenomene (istoria, geografia, chimia, biologia, matematica, fizica). |
| **4** | **Fraza nejoncţională cu propoziţii subordinate** |
|  | Tipurile propoziţiilor subordonate juxtapuse. Semnele de punctuaţie utilizate.Intonaţia în fraza nejoncţională cu propoziţii subordonate. | ● cunoaşte noţiuni generale despre fraza nejoncţională; tipurile propoziţiilor subordonate juxtapuse; semnele de punctuaţie în fraza nejoncţională cu propoziţii subordonate;● identifică, în texte, tipurile propoziţiilor subordonate juxtapuse; ● utilizează corect, în vorbire, fraza cu propoziţii subordonate juxtapuse; ● respectă intonaţia corespunzătoare la lectura lor; ● artgumentează folosirea corectă a semnelor de punctuaţie; ● identifică greşelile de punctuaţie şi le corectează; |
| **Relaţii interdisciplinare:** descrierea în operele artistice (literatura). |
| **10** | **Fraza cu cîteva propoziţii subordinate** |
|  | Noţiuni generale despre fraza cu cîteva propoziţii subordonate. Propoziţii subordonate omogene. Propoziţii subordonate neomogene. Punctuaţia.Fraza cu propoziţii consecutiv subordonate. Semnele de punctuaţie în fraza cu cîteva propoziţii subordonate.Fraze mixte. Analiza frazelor.Vorbirea indirectă. Transformarea vorbirii directe în vorbire indirectă. Punctuaţia. | ● cunoaşte noţiuni generale despre fraza cu cîteva subordonate; propoziţiile subordonate omogene şi neomogene; frazele mixte; propoziţiile subordonate consecutiv; semnele de punctuaţie în fraza cu cîteva subordonate; ● identifică în texte frazele cu cîteva propoziţii subordonate; propoziţiile subordonate omogene, neomogene şi cele consecutiv subordonate; frazele mixte; ● transformă vorbirea directă în vorbire indirectă; ●folosește сщкусе semnele de punctuație în propozițiile cu vorbire indirectă●analizează frazele;● conversînd, utilizeăză raţional, corect frazele cu cîteva propoziţii subordonate; respectă intonaţia corespunzătoare; ● argumentează utilizarea corectă a semnelor de punctuaţie în fraza cu cîteva propoziţii subordonate; ● identifică greşelile de punctuaţie şi le corectează. |
| **Relaţii interdisciplinare:** folosirea frazelor cu cîteva subordonate în descrierile artistice (literatura). |
| **1** | **REPETAREA MATERIEI LA SFÎRŞIT DE AN** |

**III. TEMATICA INSTRUIRII SOCIOCULTURALE**

|  |
| --- |
| **Temaica orientativă** |
| ● Limba moldovenească şi actualitatea. **Întrebare-problemă:** Locul limbii moldoveneşti în copacul genealogic al limbilor lumii. ● Srămoşii noştri. Ocupaţiile lor cotidiene. Legenda Moldovei şi a Ucrainei. Chişinăul în trecut şi prezent. Oraşul, strada unde eu locuiesc. Casa mea.**Întrebare-problemă:** Merită oare strămoşii noştri stima ge-neraţiei contemporane?● Cunoştinţele cetăţenilor străini despre Moldova şi Ucraina. Trecutul istoric al Moldovei şi al Ucrainei.**Întrebare-problemă**: În ce constă importanţa cronografiei moldoveneşti?● Renaşterea naţional-culturală în sec. XIX. Ucraina şi Moldova în sec. XX. Învăţămîntul. Rolul Academiei Kievo-Movilene.**Întrebare-problemă:** Ce e necesar să renaştem?● Cultura materială. Prelucrarea lemnului, dogăritul, împletitul din lozii, nuiele, lemnăritul, fieroneria. Medicina populară în viaţa mol-dovenilor. Instrumentele muzicale: naiul, fluierul, ţambalul, ocarina, cimpoiul.**Întrebare-problemă:** Care-s ajunsurile culturii materiale a moldovenilor?● Tradiţiile şi sărbătorile moldovenilor. Obiceiurile. Datinile. **Întrebare-problemă:** Ce tradiţii, obiceiuri, datini se păstrează în satul, oraşul natal?● Prietenia. Prietenii mei. Prietenul adevărat la nevoie se cunoaşte.**Întrebare-problemă:** Merit eu să fiu numit prieten (ă) adevărat (ă)?● Lumea frumosului în natură şi artă (pictură, sculptură, arhitectură, maeştrii picturii murale).**Întrebare-problemă:** Care e locul artei în viaţa mea?● Omul şi natura. Menirea omului. Cunoaşterea adevărului, făurirea binelui. Varietatea lumii animale şi vegetale pe pămînt. Necesitatea ocrotirii naturii. Cultura ecologică a omului.**Întrebare-problemă:** Ce pot face eu pentru a ocroti natura? |

**Linia strategică**

Elevul/eleva, sine stătător, conștient determină motivul și scopul activităților cognitive, planifică activitatea sa pentru a-şi atinge obiectivul, distribuind-o în etape, evaluează rezultatele intermediare și finale şi face rectificările necesare.

Analizează noţiuni lingvistice, fenomene, le compară, rezumă şi le elaborează, trage concluzii reieşind din observațiile personale, deosebeşte principalul de secundar, dobîndeşte informații din diferite surse (de referință, ficțiune, resurse Internet, etc.), lucrează cu texte de diferite tipuri, stiluri și genuri, clasifică, compară, interpretează informații finisate, modelează noţiunile lingvistice, fenomene, legi.

Îşi imaginează fenomenele descrise verbal, prezice dezvoltarea ulterioara a unor fenomene, transferă cunoştinţele și competențele acumulate anterior în noi situații, conștientizează structura obiectului de studiu, presupune modul de soluţionare a unor probleme şi găseşte argumente pentru a dovedi aceasta, respinge ipoteza și afirmația falsă.

Observă şi apreciază frumusețea fenomenelor lingvistice, din natură, în operele de artă, faptele oamenilor și performanțele acestora, evaluează critic corespunderea faptelor sale normelor morale, evidenţiează incoerențele observate.

**Repartizarea orientativă a orelor:**

comunicarea – 12 ore + 4 ore disponibile;

limba – 45 ore+ 4 ore disponibile;

lucrări de control – 5 ore

Укладачі:

Фетеску Л.І.

Кьося В.В.

Стайку М.М.

Дякону М.П.

Стариш Д.В.